- Hindi News
- National
- सचिन आए प्रोफेशनल साइट लिंक्डइन पर; पहले ब्लाॅग में लिखा, जब मुझे सुबह जागने की इच्छा नहीं हुई तब ल
सचिन आए प्रोफेशनल साइट लिंक्डइन पर; पहले ब्लाॅग में लिखा, जब मुझे सुबह जागने की इच्छा नहीं हुई तब लगा क्रिकेट छोड़ देना चाहिए
‘मैंअक्टूबर 2013 में चैंपियंस लीग में हिस्सा लेने के लिए दिल्ली में था। मेरी सुबह जिम वर्कआउट से शुरू होती है। यही रूटीन में पिछले 24 सालों से फॉलो कर रहा था। लेकिन वह सुबह कुछ बदली हुई सी थी। मुझे उठने की इच्छा नहीं हो रही थी। जिम ट्रेनिंग मेरे क्रिकेट का बहुत जरूरी हिस्सा है। लेकिन उस दिन मुझे कुछ करने की इच्छा ही नहीं हो रही थी। शायद, वह संकेत था कि अब मुझे रुक जाना चाहिए। इसी दिन मुझे लगा कि अगर मैं कोई कठिन निर्णय नहीं लेता तो फिर उस चीज के साथ न्याय नहीं कर पाऊंगा, जिसे मैं सबसे ज्यादा प्यार करता हूं।’ यह सारी बातें वे हैं, जो संन्यास को लेकर सचिन तेंडुलकर के मन में सबसे पहले अाई थीं। इसके एक महीने बाद नवंबर 2013 में सचिन ने अंतरराष्ट्रीय क्रिकेट से संन्यास ले लिया था।
सचिन ने वीरवार को प्रोफेशनल नेटवर्किंग साइट ‘लिंक्डइन’ ज्वाइन किया। उन्होंने ट्वीट कर इसकी जानकारी दी। इसके बाद उन्होंने ‘माई सेकंड इनिंग’ टाइटल नाम से ब्लॉग लिखकर अपने संन्यास से जुड़े विचार शेयर किए। सचिन ने ब्लॉग में लिखा, ‘सुनील गावस्कर मेरे हीरो में से एक हैं। एक बार उन्होंने बताया कि जब मेरी नजर बार-बार घड़ी पर पड़ने लगी और मैं देखने लगा कि लंच और टी-टाइम होने में कितना वक्त है, तब मुझे लगा कि अब खेल को अलविदा कहने का समय गया है। अचानक मुझे समझ आया कि उनके कहने का मतलब क्या था। मेरा दिमाग और शरीर मुझे भी ऐसे ही संकेत देने लगा था। कुछ साल पहले विंबलडन के दौरान बिली जीन किंग के कहे शब्द याद रहे थे। उस समय उन्होंने कहा था खिलाड़ी को खुद पता होता है कि उसे खेल कब छोड़ना है। यह आपके अंतर्मन की आवाज होती है। आपके संन्यास लेने का फैसला दुनिया को मत करने दो।’ उन्होंने लिखा, ‘जब मैं मैदान पर जाता था तो सचिन...सचिन... की आवाज आती। अब यह आवाज मैं नहीं सुन पाऊंगा। क्या मैं इसके लिए तैयार हूं? इसके बाद मैंने परिवार और दोस्तों के साथ चर्चा की। मेरी क्रिकेट की पारी समाप्त करने का समय गया था। उस समय क्रिकेट के कई पल मेरी आंखों के सामने गए। टीम इंडिया की जीत, हार, खुशियां, चुनौतियां...भारत का वर्ल्ड कप जीतने का मेरा सपना पूरा होना.. सब कुछ।’ सचिन इस साइट से जुड़ने वाले पहले क्रिकेटर हैं। उन्होंने लिखा, ‘पहली इनिंग में मैं सपनों का पीछा कर रहा था। सेकंड इनिंग सेटिस्फेक्शन की है।” सहवाग ने ट्वीट किया, ‘लिंक्डइन पर मेरे लिए भी एक अकाउंट बनाइए, मैं इसे हिट करके बाउंड्री लाइन के बाहर भेज दूंगा।’
भास्कर ख़ास
tgl_Latn sot_Latn hin_Deva hin_Deva hin_Deva hin_Deva bho_Deva